**מקורות על זמן**

על ניצול זמן – סיפור על החת"ם סופר: מאה ה-19 חי לו רב גדול באירופה, שמו היה החת"ם סופר. היה לוקח לו שנים רבות לסיים את לימוד כל הכרכים של הגמרא, מההתחלה ועד הסוף. בכל פעם, לאחר שסיים את המשימה הזו, הוא ערך חגיגה גדולה עם חבריו ובני משפחתו. פעם אחת, הוא הכריז על רצונו לערוך חגיגה נוספת, רק חודשים ספורים לאחר החגיגה הקודמת שארגן. חבריו שאלו אותו: "אבל אין סיכוי שהצלחת לסיים עוד סבב של כל כרכי הגמרא בזמן כל כך קצר! חשבנו שיש לך עוד כמה שנים עד שתגיע החגיגה הבאה!". תשובתו של החת"ם סופר הייתה: "בפעם הקודמת שלמדתי את הגמרא, פתחתי אותה רק בזמנים הקבועים לכך, בשעות ובימים שהייתי רגיל לשבת ולהעמיק בסוגיות הסבוכות. הפעם, החלטתי ללמוד את הגמרא בכל פעם שנתקלתי בחמש דקות פנויות שהיו לי - בין אם זה היה בדיוק כשעמדתי בתור, או כשחיכיתי שיתחיל איזה אירוע מסוים, או אפילו במהלך הנסיעות הרבות שלי. בדרך זו, חמש דקות בכל פעם, הצלחתי להכניס שנים רבות של לימוד תורה בזמן קצר מאד!".

ספר חשוב ומומלץ הוא הספר "מנוס מחופש" של הפסיכואנליטיקאי אריך פרום. הספר עוסק באדם המפעיל מנגנונים שונים כדי לברוח מן החופש המאיים עליו. הוא רואה את החרות החיובית כחרות שבה האדם מגשים עצמו באופן מלא ללא מגבלות.
- "האדם המודרני עדיין סובל מחרדה ומתפתה למסור את חירותו ביד רודנים מכל הסוגים, או לאבדה בכך שהוא הופך את עצמו לבורג קטן במנגנון, שבע ולבוש היטב, ועם זאת לא אדם חופשי אלא אוטומט."
מנוס מחופש, אריך פרום. יצא לאור ע"י הוצאת דביר, בשנת 1992.

עוד על הזמן – מ"אליסה בארץ הפלאות" מאת לואיס קרול:

"אני חושבת שהייתי יכולה לעשות שימוש טוב יותר בזמן," אמרה, "מאשר לבזבז אותו על חידות שאין להן פתרון."
"לו היכרת את הזמן כמוני," אמר הכובען, "לא היית מדברת על לבזבז אותו. הוא לא אחד שמתבזבז!"
"אני לא יודעת למה אתה מתכוון", אמרה אליס.
"ודאי שלא!", אמר הכובען, מנער את ראשו בבוז.
 "אני מתערב שלא דיברת עם הזמן אפילו פעם אחת!".
"אולי לא", ענתה אליס בזהירות, "אבל אני יודעת איך לנצל אותו."
"זהו! זה מסביר את הכל," אמר הכובען, "הוא לא סובל שמנצלים אותו. ובכן, לו ידעת לשמור אתו על יחסים טובים, היה עושה בשעון כמעט כל דבר שהיית מבקשת ממנו.
למשל, נניח שהשעה היא תשע בבקר, בדיוק השעה להתחיל בלימודים; היית רק צריכה ללחוש לו רמז, ומיד החיצים זזים קדימה! השעה אחת וחצי – היגיע הזמן לאכל צוהריים!"
"זה יכול היה להיות נפלא, כמובן," אמרה אליס בקול  מהורהר,  "אבל אז – עוד לא הייתי נעשית מספיק רעבה, אתה יודע."
"בהתחלה אולי לא, " אמר הכובען, "אבל היית יכולה לעכב אותו על אחת וחצי כרצונך."
"כך אתה נוהג בו?" שאלה אליס.
הכובען הניד את ראשו בקדרות. "לא אני," ענה.